stanford-oval/wikipedia huggingface dataset:
Jaana Nieminen

| Jaana Nieminen |
| --- | --- |
Näyttelijä(t):  Susanna Indrén
Kesto:  2001-2004
Ensi- esiintyminen:  Osa 395: Kahleet estävät Jennin pääsyn rakkaansa luo (5. maaliskuuta 2001)
Viimeinen esiintyminen:  Osa 896: Uusperhe suunnistaa kohti uutta tulevaisuutta (5. maaliskuuta 2004)
Henkilötiedot
Koko nimi:  Jaana Tellervo Nieminen
Ammatti:  ennustaja taksinkuljettaja kauppias
Sukupuoli:  nainen
Asuinpaikka:  Turku
Suhteet
Puoliso(t):  Raimo Kemppainen (ex-mies) Raimo Korhonen (ex-mies) Ismo Laitela (ex-avomies) Jukka Salin (eronnut)
Lapset:  Roosa Kemppainen Teemu Korhonen Aamu Korhonen
Infobox OKNimi-testi OK: 
Jaana Tellervo Nieminen (s. 1960) on Susanna Indrénin näyttelemä fiktiivinen hahmo televisiosarjassa Salatut elämät. Hän esiintyi sarjassa vuodesta 2001 vuoteen 2004.
Yleistä > Perhe

Jaana saapui alun perin sarjaan kahden lapsensa, Aamun ja Teemun kanssa. Myöhemmin saman katon alle muutti myös Downin syndrooman omaava, Perttulassa ravintolakoulua käynyt tytär Roosa. Jaana on lastensa yksinhuoltaja, ja niin Aamun ja Teemun kuin myös Roosankaan isää ei ole koskaan näytetty sarjassa. Merkittävän osan sarjassaoloajastaan Jaana asui avopuolisonsa Ismo Laitelan kanssa, ja täten sai lapsipuolikseen myös Miia ja Kalle Laitelan, vaikka jälkimmäinen muutti lähes heti Jaanan ja Ismon suhteen alussa Brasiliaan. Hetken aikaa Jaanan taloudessa asui myös Ismon Teemulle lahjoittama koira.
Yleistä > Asunto

Ennen sarjaan saapumistaan Jaana asui lastensa kanssa Keravalla suuressa omakotitalossa. Jaana kuitenkin epäili homevauriota talossa, joten osallistui tulevan avopuolisonsa Ismo Laitelan kanssa asunnonvaihtoon ja muutti Pihlajakatu 23 B:n kolmanteen kerrokseen. Myöhemmin Ismon ja Jaanan välien lämmetessä Ismo muutti takaisin entiseen asuntoonsa. Jaanan tytär Aamu ei pitänyt Ismon muutosta, ja kaksikon välillä ilmeni sarjan aikana lukuisia riitoja.
Keravan talosta syntyi avoparille suuri rahareikä, ja Ismo päätti myydä talon. Jaana ei kuitenkaan voinut sallia omakotitalon kuntotarkastusta, koska se olisi paljastanut tämän huijanneen Ismoa asunnonvaihdossa antamalla tälle homeisen talon. Kevään 2003 päätösjaksossa Jaana poltti Keravan talon ja yritti lavastaa palon tapaturmaksi vakuutusrahojen toivossa. Ismo sai tietää Jaanan yrittäneen polttaa tämän talon, mutta pystyi lopulta antamaan anteeksi. Lopulta Jaanan ja Ismon suhteen päätyttyä Jaana muutti Turkuun uuden puolisonsa Jukka Salinin kanssa ja myi asuntonsa Paula Sieviselle. Vuonna 2014 Pihlajakadulla vieraileva Aleksi Salin kertoo Jaanan ja Jukan eronneen.
Yleistä > Työelämä

Muutettuaan Helsinkiin Jaana työskenteli taksinkuljettajana. Jaanan oli vaikea elättää perheensä, ja lopulta ryöstöyrityksen jälkeen hän päätti lopettaa taksin ajamisen. Seuraavaksi Jaana kokeili ennustamista puhelimitse käyttäen nimeä Madame Tellervo toisen nimensä mukaan. Aluksi Jaana tienasi hyvin ennustamalla, mutta Ismon saapuessa Jaanan elämään tämä alkoi työskennellä enemmän Ismon valinnassa, ja ennustajanhommat jäivät syrjemmälle. Ismon ja Jaanan taloudellinen tilanne ei ollut missään vaiheessa sarjaa kehuttava, ja kolmen lapsen elättäminen toi haasteita perheen arkeen.
Hahmon kaari > Saapuminen sarjaan

Jaana saapui sarjaan alkukeväällä 2001, kun tämä astui Ismon kauppaan puhumaan tälle asunnonvaihdosta. Ismo oli parisuhteessa Raunin kanssa, ja oli luvannut tälle ettei myy Pihlajakadun asuntoaan. Raunin toiveista huolimatta isompaa taloa ja perheenlisäystä halunnut Ismo vaihtoi Jaanan kanssa asunnot, mikä päätti heidän parisuhteensa. Vain pari jaksoa myöhemmin Jaana jo muutti asumaan Ismon entiseen asuntoon lastensa Aamun ja Teemun kanssa. Pian myös Jaanan esikoistytär Roosa muutti asuntoon. Jaana tajuasi pian muuton jälkeen, että hänen nuoruudenrakkautensa Jukka Salin asuu samassa talossa, mutta huolimatta vaimostaan Hannasta eronneen Jukan lähentely-yrityksistä, Jaana ei osoittanut kiinnostusta Jukkaan. Myös Ismo oli kiinnostunut Jaanasta. Jaanan elämä Pihlajakadulla ei alkanut mutkitta, sillä ensimmäisenä tekonaan hän äänesti ratkaisevasti taloyhtiön kokouksessa talonmiehen huoltoyhtiöön vaihtamisen puolesta, minkä seurauksena Ulla ja Seppo saivat potkut. Talotaikureiden tullessa valituiksi Pihlajakadun huoltoyhtiöksi Jaana ja Ulla kuitenkin sopivat välinsä.
Hahmon kaari > Työpaikan vaihtaminen

Jaana ajoi työkseen taksia. Pihlajakadulle muuton jälkeen hän kuitenkin joutui työvuoron aikana ryöstöyrityksen kohteeksi, mikä järkytti häntä syvästi. Hän lopetti taksin ajamisen ja etsi muuta työtä, kunnes Ullan innoittamana hän alkoi ennustaa korteista, missä huomasi olevansa hyvä. Rahavaikeuksissa oleva Jaana päättikin ryhtyä ennustamaan työkseen puhelimitse nimellä Madame Tellervo. Ennustajana työskennellessään Jaana sai sattumalta asiakkaakseen Ismon, joka tukeutui anonyymiin Madame Tellervoon saatuaan tietää tyttärensä Miian syövästä. Lopulta Jaana rohkaisi Ismoa tukeutumaan itseensä ja unohtamaan Madame Tellervon, jonka todellinen henkilöllisyys ei koskaan paljastunut Ismolle. Pian Ismo muuttikin jo Jaanan luokse asumaan. Jaanan tyttären Aamun oli hyvin vaikea hyväksyä Ismoa äitinsä kumppaniksi johtuen pääasiassa Ismon huonoista väleistä Ken Ojalan kanssa. Aamu yritti kaikin keinoin saada Jaanan ja Ismon eroamaan toisistaan, muttei koskaan onnistunut aikeissaan.
Hahmon kaari > Suhde Ismoon ja Keravan talon polttaminen

Aloitettuaan parisuhteen Ismon kanssa Jaana lopetti työkseen ennustamisen ja alkoi työskennellä enemmän Ismon kaupalla. Pariskunnan taloudellinen tilanne oli heikko, sillä läheinen supermarketti vei Ismon Valinnalta asiakkaita. Ismo alkoi haaveilla kaupan laajentamisesta ja muutettuaan Jaanan asuntoon Pihlajakadulle hän päätti laittaa Keravan talonsa myyntiin. Ismo ei kuitenkaan tiennyt, että todellisuudessa Jaana ei ollut koskaan tehnyt kuntotarkastusta ennen asunnonvaihtoa, ja Keravan talon kellarissa oli todellisuudessa mittava kosteusvaurio. Jaana yritti piilottaa tekonsa palkkaamalla Seppo Taalasmaan remontoimaan kellaria ja teettämällä uuden kuntotarkastuksen, mutta homevaurio oli liian laaja Sepon korjattavaksi ja Ismo sai tietää talon olevan arvoton. Viimeisenä vaihtoehtona epätoivoinen Jaana päätti polttaa Keravan talon vakuutusrahojen toivossa, edelleen Ismolta salaa. Samalla Jaana kuitenkin tajuamattaan poltti kaikki Miiaan liittyvät muistot, joita Ismo oli talossa säilyttänyt. Ismo päätteli Jaanan syyllistyneen tuhopolttoon tämän pitkittyneestä yskästä, ja Jaana myönsi teon. Ismo otti vakuutusrahat vastaan, mutta omantunnon kolkuttaessa lahjoitti koko summan lasten syöpäsäätiölle.
Hahmon kaari > Salasuhde Jukkaan ja poistuminen sarjasta

Ismon Valinnan taloudellinen tilanne jatkoi huononemistaan, ja maksamattomien tukkumaksujen myötä Ismo ei saanut enää tilattua lisää tuotteita kauppaansa myytäväksi. Roosa ja Aamu muuttivat pois Jaanan asunnosta, sillä Niemisen perheellä ei ollut enää varaa edes kunnon ruokaan. Ismo kieltäytyi pitkään kaupan myymisestä Stellans-ketjulle, minkä seurauksena hän sairastui vakavaan työuupumukseen ja työnsi Jaanaa pois luotaan. Jaana koki olonsa yksinäiseksi ja hänelle alkoi kehittyä tunteita nuoruudenrakkauttaan Jukka Salinia kohtaan. Pari päätyi sänkyyn, mutta Ismon lopulta suostuttua kauppansa myymiseen ja terapiaan menemisen jälkeen Jaana päätti haluavansa jatkaa Ismon kanssa. Ismosta ja Jaanasta tuli virallisia yhtiökumppaneita Stellans-ketjussa. Jaanalla oli kuitenkin edelleen tunteita Jukkaa kohtaan, ja pari päätyi uudelleen sänkyyn, josta nämä yllätti Nakkilasta palannut Aleksi Salin. Myöhemmin Maarit Salinin kirjan julkaisutilaisuudessa Aleksi paljasti Jaanan ja Jukan salasuhteen, mutta Ismo ei ollut paikalla. Jukka jätti Jaanan ja kehotti Ismoa kosimaan tätä, ajatellen tilanteen ratkeavan Jaanan suostumiseen. Jaana kuitenkin antoi Ismolle rukkaset ja myönsi rakastavansa Jukkaa, minkä seurauksena Ismo löi Jukkaa. Ismo oli vielä valmis antamaan anteeksi Jaanalle, ja Jaanakin kertoi haluavansa jatkaa asumista Ismon kanssa, mutta nähtyään Jukan ja Jaanan suutelevan Ismo löi Jaanaa. Tällöin Jaana jätti Ismon lopullisesti ja muutti yhdessä Jukan sekä Roosan kanssa Turkuun, poistuen sarjasta. Asuntonsa Pihlajakadulla Jaana myi Paula Sieviselle ja lähetti puolet myyntisummasta kirjeitse Ismolle. Myöhemmin vuonna 2014 Aleksi Salin paljasti pikapaluunsa aikana, että Jaana ja Jukka ovat sittemmin eronneet.
Jussi P. Laine

| Jussi P>  Laine.Henkilötiedot |
| --- | --- |
Kansalaisuus:  suomalainen
Ammatti:  monitieteisen rajatutkimuksen professori
Koulutus ja ura
Tutkinnot:  Joensuun yliopisto (YTM 2006),  Itä-Suomen yliopisto (YTT 2013)
Instituutti:  Itä-Suomen yliopisto
Tutkimusalue:  yhteiskuntamaantiede, erit. rajatutkimus
Aiheesta muualla
Jussi P. Laine. Professori
Jussi P. Laine (s. noin 1982) on suomalainen ihmismaantieteilijä ja yhteiskuntatieteen tohtori, joka toimii Itä-Suomen yliopiston monitieteisen rajatutkimuksen professorina (10/2022–).
Laine opiskeli perustutkintonsa Joensuun yliopistossa (YTM, 2006) ja sen yhdistyttyä Kuopion yliopistoon valmistui tohtoriksi Itä-Suomen yliopistosta (YTT, 2013). Hänen englanninkielinen, monografiamuotoinen väitöskirjansa (2013) käsitteli naapuruussuhteiden ja kansalaisyhteiskunnan roolia Suomen ja Venäjän välisessä raja-alueiden yhteistyössä. Tutkimus oli otsikoitu New Civic Neighborhood. Cross-border Cooperation and Civil Society Engagement at the Finnish-Russian Border. Laine on Oulun yliopiston rajatutkimuksen dosentti (2017–).
Ennen profesuuriaan Laine on työskennellyt Itä-Suomen yliopiston tutkijana (2008–2016) ja monitieteisen rajatutkimuksen apulaisprofessorina (2016–2022).
Teoksia

Jussi Laine: New Civic Neighborhood. Cross-border Cooperation and Civil Society Engagement at the Finnish-Russian Border.  (Julkaistu sarjassa Publications of the University of Eastern Finland. Dissertations in Social Sciences and Business Studies. No 58)  Joensuu:  Itä-Suomen yliopisto, 2013.  ISBN 978-952-61-1130-8  Teoksen verkkoversio (pdf) Viitattu 22.5.2024. (englanniksi)
Sergei V. Sevastianov, Jussi P. Laine & Anton A. Kireev (toimittajat): Introduction to border studies.  Vladivostok:  Dalnauka, 2015.  ISBN 978-5-8044-1579-3  (englanniksi)
Inocent Moyo, Christopher Changwe Nshimbi & Jussi P. Laine (toimittajat): Migration Conundrums, Regional Integration and Development. Africa-Europe Relations in a Changing Global Order.  Singapore:  Palgrave Macmillan, 2020.  ISBN 978-981-15-2477-6  eBook Viitattu 22.5.2024. (englanniksi)
Inocent Moyo, Jussi P. Laine, Christopher Changwe Nshimbi (Editors): Intra-Africa Migrations.  Routledge, 2021.  ISBN 978-0367550462  (englanniksi)
Jussi P. Laine, Ilkka Liikanen, James W. Scott (Editors): Remapping Security on Europe’s Northern Borders.  Routledge, 2021.  ISBN 978-0367561000  (englanniksi)
Jussi P. Laine, Daniel Rauhut & Marika Gruber (Editors): Assessing the Social Impact of Immigration in Europe: Renegotiating Remoteness.  Edward Elgar Publishing, 2023.  ISBN 978-1803927688  (englanniksi)
Aiheesta muualla

Jussi Laine. University of Eastern Finland, Karelian Institute. DSocSci, Professor (englanniksi) (researchgate.net)
| Auktoriteettitunnisteet  |
| --- | --- |
Kansainväliset:  VIAF 
Kansalliset:  Saksa  Yhdysvallat 
Tieteilijät:  Google Scholar 
Henkilöt:  DDB 
Muut:  IdRef
Nikola Jokić

| Nikola Jokić |
| --- | --- |
 Jokić vuonna 2020.
Henkilötiedot
Koko nimi:  Nikola Jokić
Syntynyt: 19. helmikuuta 1995 (ikä 29) Sombor, Jugoslavian liittotasavalta
Kansalaisuus:   Serbia
Koripalloilija
Lempinimi:  the Joker
Pelipaikka:  Sentteri
Pituus:  208 cm
Paino:  113 kg
Nyk. joukkue:  Denver Nuggets
Sarja:  NBA
NBA-varaus:  41. varaus 2014 (Denver Nuggets)
Pelaajaura
Seurajoukkueet
2012–2015 2015–:  KK Mega Basket Denver Nuggets
Maajoukkueet
:   Serbia
Aiheesta muualla
FIBA
| Mitalit> Maa:   Serbia.Miesten koripallo. Olympialaiset  | Mitalit> Maa:   Serbia.Miesten koripallo. Olympialaiset  | Mitalit> Maa:   Serbia.Miesten koripallo. Olympialaiset  | Maa:   Serbia> Miesten koripallo. |
| --- | --- | --- | --- |
|  Hopeaa | Rio de Janeiro 2016 |  |  |
|  Pronssia | Pariisi 2024 |  |  |
Nikola Jokić (s. 19. helmikuuta 1995 Sombor, Jugoslavian liittotasavalta) on serbialainen koripalloilija, pelipaikaltaan sentteri. Hän edustaa NBA-liigassa pelaavaa Denver Nuggetsia.
Jokić valittiin Adrianmeren liigan arvokkaimmaksi pelaajaksi kaudella 2014–2015. Kauden jälkeen hän allekirjoitti neljän vuoden sopimuksen hänet toisella kierroksella vuonna 2014 varanneen Denver Nuggetsin kanssa.
Tulokaskaudellaan Jokić pelasi yhteensä 80 runkosarjaottelua, joissa hän oli aloitusviisikossa 55 kertaa. Kaudella 2016–2017 hän pelasi 73 ottelua, joista aloituskentällisessä 59 kertaa. Kaudella 2017–2018 hän pelasi 75 ottelua ja oli aloituksessa 73 ottelussa. Kaudella 2018–2019 hän pelasi 80 runkosarjaottelua ja 14 pudotuspeliä ja oli niissä kaikissa aloituskentällisessä. Tuon kauden runkosarjassa hän teki ottelua kohden 20,1 pistettä, otti 10,8 levypalloa ja antoi 7,3 syöttöä, ja koko liigan ottelukohtaisissa tilastoissa hän oli syötöissä yhdeksäs ja levypalloissa yhdestoista. Pudotuspeleissä hän teki ottelua kohden 25,1 pistettä, otti 13,0 levypalloa ja antoi 8,4 syöttöä.
Jokić voitti kausilla 2020–2021, 2021–2022 ja 2023–2024 NBA-runkosarjan arvokkaimman pelaajan palkinnon. Kaudella 2022–2023 Jokić voitti Denver Nuggetsissa seurahistorian ensimmäisen NBA-mestaruuden, läntisen konferenssin pudotuspelien arvokkain pelaaja-, ja NBA:n finaalien arvokkain pelaaja -palkinnot.
Jokić edusti Serbiaa jo nuorisomaajoukkueissa. Hän oli voittamassa hopeaa alle 19-vuotiaiden MM-kilpailuissa 2013. Serbian maajoukkueessa Jokić oli johdattamassa maan Rion olympialaisiin, kun hänet valittiin karsintaturnauksen arvokkaimmaksi pelaajaksi. Olympialaisissa Serbia voitti hopeaa. Jokić edusti maataan MM-kilpailuissa 2019. Siellä Serbia sijoittui viidenneksi. Jokić piti tauon maajoukkue-edustuksista, kun Serbia ei onnistunut pääsemääm mukaan Tokion olympialaisiin. Hän ei myöskään pelannut MM-kilpailuissa 2023, koska ei ollut fyysisesti eikä henkisesti kunnossa Denvert Nuggetsin NBA-mestaruuden jäljiltä. Jokić oli taas mukana, kun Serbia voitti pronssia Pariisin olympialaisista 2024. Hän teki pronssiottelussa olympiahistorian viidennen tripla-tuplan, kun Serbia kaatoi Saksan 93–83.
Aiheesta muualla

Kuvia tai muita tiedostoja aiheesta Nikola Jokić Wikimedia Commonsissa
Strozyk, Matias: Serbialainen syöttökone kauhistutti elintavoillaan, mutta hurmasi peliälyllään – kolme litraa limsaa päivässä juonut  on nyt maailman parhaita koripallotähtiä YLE Urheilu 31.8.2019
Serbian joukkue – Kesäolympialaiset 2016
4 Teodosić |
5 Simonović |
7 Bogdanović |
9 Marković |
10 Kalinić |
11 Nedović |
12 Birčević |
13 Raduljica |
14 Jokić |
15 Štimac |
24 Jović |
25 Mačvan |
Valmentaja Đorđević
Serbian joukkue – Koripallon MM-kilpailut 2019
5 Simonović ·
7 Bogdanović ·
8 Bjelica ·
11 Lučić ·
13 Raduljica ·
14 Birčević ·
15 Jokić ·
21 Milutinov ·
22 Micić ·
23 Gudurić ·
24 Jović ·
51 Marjanović ·
Valmentaja Đorđević
| Auktoriteettitunnisteet  |
| --- | --- |
Kansainväliset:  VIAF 
Kansalliset:  Yhdysvallat  Puola
Schwenninger Wild Wings

| Schwenninger Wild Wings |
| --- | --- |

Perustettu:  1994
Kaupunki:   Villingen-Schwenningen, Saksa
Kotiareena:  Helios Arena
– kapasiteetti:  6 215
Sarjataso:  DEL
Värit:                
Toimitusjohtaja:   Stefan Wagner
Päävalmentaja:   Steve Walker
Infobox OKVirheellinen NIMI-arvo: 
Schwenninger Wild Wings on saksalainen jääkiekkojoukkue Villingen-Schwenningenin kaupungista. Joukkue on perustettu vuonna 1994. Perustamisen jälkeen joukkue pääsi suoraan pelaamaan DEL-liigaan. Kaudet eivät kuitenkaan tuoneet kuin yhden välieräpaikan ja joukkue joutui kauden 2002–2003 päätteeksi luopumaan sarjapaikastaan. Vuodet 2003-13 joukkue pelasi 2. Bundesligassa, kohtalaisella menestyksellä, sijoittuen kolme kertaa toiseksi. Seura palasi DEL:iin kaudelle 2013-14, ostettuaan talousvaikeuksiin ajautuneen Hannover Scorpions:in lisenssin.
Nykyinen joukkue

| Maalivahdit |
| --- | --- | --- | --- | --- | --- |
| # |  | Pelaaja | Hanskakäsi | Sopimus | Syntymäpaikka |
| 1 |  | Michael Bitzer | L | 2025 | Moorhead, Minnesota, Yhdysvallat |
| 60 |  | Joacim Eriksson | R | 2026 | Hedesunda, Ruotsi |
| Puolustajat |
| --- | --- | --- | --- | --- | --- |
| # |  | Pelaaja | Kätisyys | Sopimus | Syntymäpaikka |
| 4 |  | Jordan Murray | L | 2025 | Riverview, New Brunswick, Kanada |
| 6 |  | Daryl Boyle (A) | R | 2025 | Sparwood, Brittiläinen Kolumbia, Kanada |
| 8 |  | Daniel Schwaiger | L | 2025 | Garmisch-Partenkirchen, Saksa |
| 16 |  | Arkadiusz Dziambor | L | 2025 | Pyskowice, Puola |
| 37 |  | Thomas Larkin (C) | R | 2025 | Lontoo, Englanti |
| 53 |  | Alex Trivellato | L | 2025 | Bolzano, Italia |
| 54 |  | Ben Marshall | L | 2025 | St. Paul, Minnesota, Yhdysvallat |
| 78 |  | Will Weber (A) | L | 2025 | Gaylord, Michigan, Yhdysvallat |
| Hyökkääjät |
| --- | --- | --- | --- | --- | --- | --- |
| # |  | Pelaaja | Kätisyys | Pelipaikka | Sopimus | Syntymäpaikka |
| 9 |  | Philip Feist | L | H | 2025 | Duisburg, Saksa |
| 10 |  | Mirko Höfflin | L | H | 2025 | Freiburg, Saksa |
| 11 |  | Viktor Buchner | L | H | 2025 | Heidelberg, Saksa |
| 18 |  | Daniel Neumann | L | H | 2025 | Leipzig, Saksa |
| 23 |  | Brett Ritchie | R | OLH | 2025 | Orangeville, Ontario, Kanada |
| 40 |  | Ken André Olimb (A) | L | H | 2025 | Oslo, Norja |
| 47 |  | Aleksander Karatšun | L | H | 2025 | Gdańsk, Puola |
| 64 |  | Boaz Bassen | L | H / P | 2025 | Freiburg, Saksa |
| 72 |  | Brandon McMillan | L | KH / VLH | 2025 | Richmond, Brittiläinen Kolumbia, Kanada |
| 73 |  | Matt Puempel | L | VLH | 2025 | Windsor, Ontario, Kanada |
| 88 |  | Kyle Platzer | R | KH | 2025 | Waterloo, Ontario, Kanada |
| 89 |  | Zach Senyshyn | R | OLH | 2026 | Ottawa, Ontario, Kanada |
| 90 |  | Tylor Spink | R | KH | 2025 | Williamstown, Ontario, Kanada |
| 93 |  | Sebastian Uvira | L | LH | 2025 | Freiburg, Saksa |
| 94 |  | Phil Hungerecker | L | H | 2025 | Lüneburg, Saksa |
| 96 |  | Tyson Spink | L | LH | 2025 | Williamstown, Ontario, Kanada |
Nykyinen joukkue > Valmennus & Joukkueenjohto

Päävalmentaja: Steve Walker
Apuvalmentaja: Tim Kehler
Maalivahtivalmentaja: Josh Robinson
Fysiikkavalmentaja: Hendrik Kolbert
Taitovalmentaja: Kevin Richter
Huoltopäällikkö: Alex Landsmann
Huoltopäällikkö: Patrick Mauch
Toimitusjohtaja: Stefan Wagner
Lähde: EliteProspects
Aiheesta muualla

Virallinen sivusto (Arkistoitu – Internet Archive)
Saksan jääkiekko
| --- | --- |
DEL: Adler Mannheim · Augsburger Panther · DEG Metro Stars · EHC München · Eisbären Berlin · ERC Ingolstadt · Grizzly Adams Wolfsburg · Hamburg Freezers · Iserlohn Roosters · Krefeld Pinguine · Kölner Haie · Nürnberg Ice Tigers · SERC Wild Wings · Straubing Tigers
DEL2: Bietigheim Steelers · Dresdner Eislöwen · Eispiraten Crimmitschau · ESV Kaufbeuren · EV Landshut · Fischtown Pinguins · Heilbronner Falken · Lausitzer Füchse · Ravensburg Tower Stars · EC Bad Nauheim · SC Riessersee · Starbulls Rosenheim
Oberliga Nord: Hannover Scorpions · EHC Timmendorfer Strand 06 · Hannover Indians · Rostock Piranhas · Hamburger SV · EC Harzer Falken · Adendorfer EC · Hamburg Crocodiles · GEC Ritter Nordhorn
Oberliga Ost: Icefighters Leipzig · Black Dragons Erfurt · Saale Bulls Halle · EHV Schönheide 09 · Tornado Niesky · FASS Berlin · Wild Boys Chemnitz · EHC Jondorfer Falken
Oberliga Süd: Selber Wölfe · EHC Freiburg · Tölzer Löwen · EHC Bayreuth · EHC Klostersee · EC Peiting · EV Füssen · Erding Gladiators · EV Regensburg · Deggendorf Fire · Blue Devils Weiden · Mighty Dogs Schweinfurt
Oberliga West: EC Kassel Huskies · ESC Moskitos Essen · Füchse Duisburg · Grefrather EG · Hammer Eisbären · Herner EV 2007 · Königsborner JEC · Löwen Frankfurt · Neusser EV · Ratinger Ice Aliens
Maajoukkue: Saksan jääkiekkomaajoukkue · Saksan naisten jääkiekkomaajoukkue · Saksan jääkiekkoliitto
Fredrik Böök

| Fredrik Böök |
| --- | --- |
 Böök 1900-luvun alussa.
Henkilötiedot
Koko nimi:  Martin Fredrik Christoffersson Böök
Syntynyt: 12. toukokuuta 1883 Kristianstad, Ruotsi
Kuollut: 2. joulukuuta 1961 (78 vuotta) Lund, Ruotsi
Koulutus ja ura
Tutkinnot:  Lundin yliopisto
Tutkimusalue:  kirjallisuushistoria
Martin Fredrik Christoffersson Böök (12. toukokuuta 1883 Kristianstad – 2. joulukuuta 1961 Lund) oli ruotsalainen kirjailija, kriitikko ja kirjallisuushistorioitsija. Hän väitteli tohtoriksi Lundin yliopistosta vuonna 1907 aiheenaan ruotsalainen kertomakirjallisuus ennen 1800-lukua, minkä jälkeen hänet palkattiin kirjallisuuskriitikoksi Svenska Dagbladetiin. Böök kuului niin sanottuin yhdeksänkymmentälukulaisiin (ruots. nittiotalisterna), joka oli romantiikkaa ja maaseutua korostava kirjallinen suuntaus. Vuonna 1920 hänestä tuli professori Lundin yliopistossa ja 1922 Ruotsin akatemian jäsen.
Böök julkaisi kirjailijoiden elämäkertoja, esseitä ja matkakuvauksia. Hänen maineensa koki kolauksen 1930-luvulla, kun hän esitti Saksassa valtaan nousseita kansallissosialisteja ymmärtäviä näkemyksiä, joskin hän vastusti näiden antisemitismiä. Häntä alettiin arvostaa uudelleen sotien jälkeen korkeatasoisten Oscar Levertiniä, Verner von Heidenstamia, Esaias Tegnériä ja Victoria Benedictssonia käsittelevien elämäkertojen myötä.
Teoksia

Skald och skolmästare (1902)
Romanens och prosaberättelsens historia i Sverige intill 1809 (1907, väitöskirja)
Stridsmän och sångare (1910)
Svenska studier i litteratusvetenskap (1913)
Den romantiska tidsåldern (1918)
Erik Johan Stagnelius (1919)
Sveriges moderna litteratur (1921)
Svensk vardag (1922)
Resa till Konstantinopel (1922)
Resa i Sverige (1924)
Resa till Jerusalem (1925)
Från Europas brandplatser (1925)
Från åttiotalet (1926)
Resa kring svenska parnassen 1926 (1926)
Det rika och fattiga Sverige (1936)
Aiheesta muualla

Kuvia tai muita tiedostoja aiheesta Fredrik Böök Wikimedia Commonsissa
| 0 | 1 | 2 | 3 |
| --- | --- | --- | --- |
|  | Edeltäjä: Harald Hjärne | Ruotsin akatemia, tuoli 10 1922–1961 | Seuraaja: Erik Lönnroth |
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Ranska  BnF data  Saksa  Israel  Yhdysvallat  Ruotsi  Tšekki  Alankomaat  Puola 
Tieteilijät:  CiNii 
Henkilöt:  Deutsche Biographie  DDB 
Muut:  IdRef
Demon Slayer: Mugen Train

| Demon Slayer: Mugen Train> 劇場版「鬼滅の刃」 無限列車編 |
| --- | --- |
 Suomenkielinen juliste
Ohjaaja:  Haruo Sotozaki
Käsikirjoittaja:  Ufotable
Perustuu:  Koyoharu Gotougen mangaan Demon Slayer: Kimetsu no Yaiba
Tuottaja:  Akifumi Fujio Masanori Miyake Yūma Takahashi
Säveltäjä:  Yuki Kajiura Go Shiina
Kuvaaja:  Yuichi Terao
Leikkaaja:  Manabu Kamino
Valmistustiedot
Valmistusmaa:  Japani
Tuotantoyhtiö:  Ufotable
Levittäjä:  Tōhō Aniplex
Ensi-ilta:   16. lokakuuta 2020  2. huhtikuuta 2021
Kesto:  117 minuuttia
Alkuperäiskieli:  japani
Tuotto:  39,44 miljardia jeniä (Japanissa) 428,8 miljoonaa dollaria (koko maailma)
Aiheesta muualla
IMDb 
Elonet
AllMovie
Infobox OKNimi-testi OK: 
Demon Slayer: Mugen Train (jap. 劇場版「鬼滅の刃」 無限列車編, Gekijō-ban "Kimetsu no Yaiba" Mugen Ressha-hen) on vuonna 2020 ensi-iltansa saanut japanilainen anime-elokuva. Se pohjautuu Koyoharu Gotougen mangaan Demon Slayer: Kimetsu no Yaiba ja on jatkoa mangasta tehdyn animesovituksen ensimmäiselle tuotantokaudelle. Elokuvan ohjasi Haruo Sotozaki ja tuotti Ufotable.
Elokuva julkaistiin 16. lokakuuta 2020 Japanissa, missä se nousi suureen yleisön ja kriitikoiden suosioon. Elokuvaa kehuttiin hahmokehityksestä, ääninäyttelystä, toimintakohtauksista ja teemoista. Maailmanlaajuisesti se on tuottanut yli 428 miljoonaa dollaria, tehden siitä ensimmäisen japanilaisen elokuvan, joka on tuottanut yli 400 miljoonaa dollaria. Elokuva on yltänyt useisiin lippukassaennätyksiin, sillä se on muun muassa kaikkien aikojen parhaiten tuottanut elokuva Japanissa, parhaiten tuottanut anime- ja japanilainen elokuva, parhaiten tuottanut animaatioelokuva vuonna 2020 ja kolmanneksi parhaiten tuottanut elokuva vuonna 2020.
Suomessa elokuva sai ensi-iltansa 2. huhtikuuta 2021 Cinema Mondon levittämänä.